CELEX: 31981R2244
Language: el
Date: 1981-07-27 00:00:00
Title: Κανονισμός (ΕΟΚ) αριθ. 2244/81 τού Συμβουλίου τής 27ης Ιουλίου 1981 περί τής προμήθειας λιπαρών ουσιών τού γάλακτος, ως επείγουσας επισιτιστικής βοήθειας, υπέρ τών αφγανών προσφύγων στό Πακιστάν, μέσω τού UNHCR, στό πλαίσιο τού κανονισμού (ΕΟΚ) αριθ. 1312/80

Avis juridique important

|

31981R2244

Κανονισμός (ΕΟΚ) αριθ. 2244/81 τού Συμβουλίου τής 27ης Ιουλίου 1981 περί τής προμήθειας λιπαρών ουσιών τού γάλακτος, ως επείγουσας επισιτιστικής βοήθειας, υπέρ τών αφγανών προσφύγων στό Πακιστάν, μέσω τού UNHCR, στό πλαίσιο τού κανονισμού (ΕΟΚ) αριθ. 1312/80  

Επίσημη Εφημερίδα αριθ. L 219 της 05/08/1981 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 2244/81 ΤΟΥ ΣΥΜΒΟΥΛΙΟΥ  της 27ης Ιουλίου 1981  περί της προμήθειας λιπαρών ουσιών του γάλακτος, ως επείγουσας επισιτιστικής βοήθειας, υπέρ των αφγανών προσφύγων στο Πακιστάν, μέσω του UNHCR, στο πλαίσιο του κανονισμού (ΕΟΚ) αριθ. 1312/80  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1312/80 του Συμβουλίου της 28ης Μαΐου 1980 περί θεσπίσεως γενικών κανόνων σχετικά με την προμήθεια λιπαρών ουσιών του γάλακτος, στο πλαίσιο του προγράμματος επισιτιστικής βοήθειας του 1980, σε ορισμένες αναπτυσσόμενες χώρες και σε ορισμένους ειδικευμένους οργανισμούς (1), και ιδίως το άρθρο 8,  την πρόταση της Επιτροπής,  Εκτιμώντας:  ότι στον κανονισμό (ΕΟΚ) αριθ. 1313/80 του Συμβουλίου της 28ης Μαΐου 1980 περί της προμήθειας λιπαρών ουσιών του γάλακτος, στο πλαίσιο του προγράμματος επισιτιστικής βοήθειας του 1980, σε ορισμένες αναπτυσσόμενες χώρες και σε ορισμένους ειδικευμένους οργανισμούς (2), προβλέπεται απόθεμα 2 774 τόνων βουτυρελαίου· ότι ορισμένες ποσότητες αυτού του αποθέματος είναι ακόμα διαθέσιμες·  ότι η Κοινότης έλαβε αίτηση για επείγουσα επισιτιστική βοήθεια σε βουτυρέλαιο υπέρ των αφγανών προσφύγων στο Πακιστάν· ότι οι ανάγκες δικαιολογούν την επισιτιστική βοήθεια από μέρους της Κοινότητος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις ποσότητες που είναι ακόμα διαθέσιμες στο πλαίσιο του αποθέματος που προβλέπεται από τον κανονισμό (ΕΟΚ) αριθ. 1313/80, 500 τόνοι διατίθενται ως επείγουσα επισιτιστική βοήθεια υπέρ των αφγανών προσφύγων στο Πακιστάν, μέσω του UNHCR.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Ιουλίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. L 134 της 31. 5. 1980, σ. 14.  (2) ΕΕ αριθ. L 134 της 31. 5. 1980, σ. 16.